Isopor

Isopor er et varemerke eid av Brødr. Sunde og benyttes i markedsføring av konsernets produkter av plastmaterialet ekspandert polystyren (EPS). Isopor-produktene benyttes både til isolasjon og emballasje. Men på norsk er det i likhet med Styrofoam på engelsk også blitt et degenerert varemerke.

EPS består av 98 % luft og har som oftest hvit farge og fås i forskjellige trykkfasthetsklasser og lambdaklasser. Lambdaklasse og tykkelse avgjør isolasjonsevnen. Ifølge Teknisk Ukeblad brukes rundt 4 800 tonn EPS årlig i Norge. Mesteparten av dette er til byggisolasjon og teknisk emballasje for hvite- og brunevarer, samt VVS. Ca. 1 700 tonn av det årlige forbruket går til fiskekasser.

Se også
 Styrofoam

Referanser

Plast
Emballasje
Bygningsmaterialer
Varemerker